== Historie ==
Hele [[Østeuropa]] har tidligere været dækket af [[urskov]], der svarer til Białowieskaskoven. Før omkring 1300-tallet var rejser begrænset til flodruter, veje og broer blev bygget på et langt senere tidspunkt. I 1300-tallet blev jagten i hele skovområdet begrænset. I 1400-tallet blev skoven kong [[Vladislav 2. Jagello af Polen|Jagellos]] ejendom. Han anvendte skoven som en fødevareressource for sin hær, da den marcherede til [[Slaget ved Grunwald (1410)|Slaget ved Grunwald]]. En træherregård i Bialowieza blev hans tilflugt under [[pest]]en i 1426. Den første registrerede lovgivning om beskyttelse af skoven er fra 1538, da kong [[Sigismund 1. af Polen|Sigismund den Gamle]] i et dekret indførte dødsstraf for krybskytteri på [[Europæisk bison|visent]] (europæisk bison). Kong Sigismund byggede samtidigt et nyt jagtslot af træ i Bialowieza, der blev opkaldt efter skoven.
Naturbeskyttelse